|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 29.augustā** | **Nr. GND/2024/507** |
|  | **(protokols Nr.16; 66.p.)** |

**Par Aleksandra Vasiļjeva atbrīvošanu no Gulbenes novada Jaungulbenes pagasta pārvaldes vadītāja amata**

Gulbenes novada pašvaldības dome 2024.gada 30.maijā pieņēma lēmumu Nr.GND/2024/282 “Par Gulbenes novada pagastu pārvalžu reorganizāciju, izveidojot pagastu apvienības pārvaldes” (protokols Nr.11; 51.p), ar kuru nolēma reorganizēt Gulbenes novada pašvaldības iestādes – “Gulbenes novada Daukstu pagasta pārvalde” (reģistrācijas Nr.40900015412, juridiskā adrese: Dārza iela 10, Stari, Daukstu pagasts, Gulbenes novads, LV-4417), “Gulbenes novada Galgauskas pagasta pārvalde” (reģistrācijas Nr.40900015446, juridiskā adrese: Skolas iela 5, Galgauska, Galgauskas pagasts, Gulbenes novads, LV-4428), “Gulbenes novada Jaungulbenes pagasta pārvalde” (reģistrācijas Nr.40900015450, juridiskā adrese: “Gulbītis”, Gulbītis, Jaungulbenes pagasts, Gulbenes novads, LV-4420) un “Gulbenes novada Līgo pagasta pārvalde” (reģistrācijas Nr.40900015501, juridiskā adrese: “Jaunstukmaņi”, Līgo, Līgo pagasts, Gulbenes novads, LV-4421)-, tās apvienojot un izveidojot jaunu Gulbenes novada pašvaldības iestādi “Daukstu, Galgauskas, Jaungulbenes un Līgo pagastu apvienības pārvalde” (juridiskā adrese: “Gulbītis”, Gulbītis, Jaungulbenes pagasts, Gulbenes novads, LV-4420) ar 2024.gada 1.oktobri.

Ņemot vērā augstāk minēto un pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, 10.panta pirmās daļas 10.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir iecelt amatā un atbrīvot no tā pašvaldības iestāžu vadītājus, kā arī citas amatpersonas normatīvajos aktos paredzētajos gadījumos, Valsts un pašvaldību institūciju amatpersonu un darbinieku atlīdzības likuma 40.panta pirmo daļu, Darba likuma 112.panta pirmās daļas 2.punktu, kas nosaka, ka, ja darba koplīgumā vai darba līgumā nav noteikts lielāks atlaišanas pabalsts, uzteicot darba līgumu šā likuma 101.panta pirmās daļas 6., 7., 8., 9., 10. vai 11.punktā noteiktajos gadījumos, darba devējam ir pienākums izmaksāt darbiniekam atlaišanas pabalstu četru mēnešu vidējās izpeļņas apmērā, ja darbinieks pie attiecīgā darba devēja bijis nodarbināts vairāk nekā 20 gadus, 149.panta piekto daļu, kas nosaka, ka ikgadējā apmaksātā atvaļinājuma atlīdzināšana naudā nav pieļaujama, izņemot gadījumus, kad darba tiesiskās attiecības tiek izbeigtas un darbinieks ikgadējo apmaksāto atvaļinājumu nav izmantojis; darba devējam ir pienākums izmaksāt atlīdzību par visu periodu, par kuru darbinieks nav izmantojis ikgadējo apmaksāto atvaļinājumu, atklāti balsojot: ar 12 balsīm "Par" (Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Mazūrs), "Pret" – 1 (Ainārs Brezinskis), "Atturas" – 1 (Normunds Audzišs), "Nepiedalās" – nav, Gulbenes novada pašvaldības dome NOLEMJ:

1. ATBRĪVOT **Aleksandru Vasiļjevu**,no Gulbenes novada Jaungulbenes pagasta pārvaldes vadītāja amata **ar 2024.gada 30.septembri** (pēdējā darba diena) saskaņā ar Darba likuma 101.panta pirmās daļas 9.punktu.

2. IZMAKSĀT Aleksandram Vasiļjevam visas naudas summas, kas viņam pienākas normatīvajos aktos noteiktajā kārtībā (galīgo norēķinu, atlīdzību par neizmantoto atvaļinājumu un atlaišanas pabalstu).

3. UZDOT Gulbenes novada Centralās pārvaldes Juridiskās un personālvadības nodaļai veikt nepieciešamās darbības attiecībā uz darba tiesisko attiecību izbeigšanu ar Aleksandru Vasiļjevu normatīvajos aktos noteiktajā kārtībā.

4. UZDOT Gulbenes novada pašvaldības izpilddirektorei Antrai Sprudzānei nodrošināt kontroli par šā lēmuma izpildei nepieciešamo dokumentācijas izstrādi un pasākumu veikšanu.

5. UZDOT Gulbenes novada Centrālās pārvaldes Juridiskās un personālvadības nodaļai informēt Valsts ieņēmumu dienestu par valsts amatpersonas statusa izmaiņām šā lēmuma 1.punktā minētajai personai.

Gulbenes novada pašvaldības domes priekšsēdētājs A.Caunītis